Lisensies: Nog 70 amptenare geskors | Netwerk24
Deur Reneilwe Dhludhlu
23 Januarie 2017 18:27
Nog 70 amptenare van die Johannesburgse lisensieafdeling is geskors op grond van ’n verslag oor bedrog en korrupsie.Dié amptenare by kantore in Midrand, Randburg, Marlboro, Roodepoort, Langlaagte en Martindale is Maandag geskors.Volgens Tony Taverna-Turisan, woordvoerder van die stadsraad, kan nóg amptenare in hegtenis geneem word.“Die burgemeester (Herman Mashaba) het dit duidelik gestel dat korrupsie openbare vyand nommer een is. Ons moet ontslae raak van korrupte amptenare wat hulself ten koste van die stad se inwoners verryk.”Hy sê sowat 40 nuwe personeellede is gewerf en personeellede van ander afdelings in die lisensieafdeling sal na die vakante poste geskuif word om die uitwerking op die afdeling se werk te beperk.“Ons vra die publiek om asseblief geduldig te wees by die betrokke lisensiekantore terwyl ons probeer om van korrupte elemente ontslae te raak,” sê Taverna-Turisan.Volgens die munisipaliteit is sowat R14,7 miljoen in die betrokke transaksies verloor.
Jhb vat 'korrupte' lisensie-beamptes vas